विक्की-सारा से लेकर रणवीर सिंह तक, इन स्टार्स ने दी CSK को बधाइयां
Chennai Super Kings (CSK) won the 2023 Indian Premier League (IPL) title रणवीर सिंह, तृषा, वरलक्ष्मी सरथकुमार, कीर्ति सुरेश समेत कई सेलेब्स ने चेन्नई की जीत पर खुशी जाहिर की।
चेन्नई सुपर किंग्स ने एक बार फिर इतिहास रचा है। टीम ने पांचवीं बार IPL की ट्रॉफी अपने नाम की। 29 मई को चेन्नई सुपर किंग्स और गुजरात टाइटन्स के बीच IPL का फाइनल खेला गया, जहां जडेजा ने आखिरी दो गेंदों पर 6 और 4 रन बनाकर CSK को जीत दिलाई। बॉलीवुड में कई ऐसे सेलेब्स हैं, जो सालों से चेन्नई को सपोर्ट करते आए हैं। ऐसे में यह मौका सभी CSK फैंस के लिए बेहद खास रहा। रणवीर सिंह, तृषा, वरलक्ष्मी सरथकुमार, कीर्ति सुरेश समेत कई सेलेब्स ने चेन्नई की जीत पर खुशी जाहिर की।
क्या फिनिश था, क्या फाइनल था- रणवीर सिंह 
रणवीर सिंह मैच के दौरान सोशल मीडिया पर काफी एक्टिव रहे। इस दौरान उन्होंने मैच से जुड़े कई ट्वीट किए। CSK की जीत पर खुशी जाहिर करते हुए उन्होंने लिखा- ‘रविंद्र जडेजा, ओह माय गॉड। क्या फिनिश था, क्या फाइनल था।’
इसके अलावा उन्होंने गुजरात टाइटन्स के लिए ट्वीट करते हुए लिखा- ‘हार्दिक की करिश्माई लीडरशिप। इस टीम की लड़ाई और ताकत। हार के बावजूद हर तरह से विनर हैं।’
सारा के साथ मैच देखने स्टेडियम पहुंचे विक्की-सारा 
विक्की कौशल कौशल और सारा अली खान IPL फाइनल देखने के लिए नरेंद्र मोदी स्टेडियम पहुंचे थे। CSK की जीत पर खुशी जाहिर करते हुए विक्की ने एक वीडियो शेयर किया, जिसमें वो और सारा नजर आ रहे हैं। उन्होंने लिखा- ‘बदले में माही, लेके जो कोई, दुनिया भी दे दे अगर। तो किसे दुनिया चाहिए। जीत के लिए माही, जड्डू आप रॉकस्टार हैं। क्या कॉम्बिनेशन है। गुजरात टाइटन्स- टूर्नामेंट की बेस्ट टीम है। स्पष्ट रूप से खेल से असली विजेता।’
कार्तिक बोले गूजबंप, अथिया शेट्टी ने किया चेन्नई को सपोर्ट 
कार्तिक आर्यन ने जीत के बाद जडेजा और धोनी की फोटो शेयर करते हुए लिखा- ‘गूजबंप।’ एक्ट्रेस अथिया शेट्टी ने CSK को सपोर्ट करते हुए लिखा- ‘क्या मैच था, क्या टीम था, क्या शख्स हैं। उफ्फ एमएस धोनी।’अभिषेक बच्चन ने लिखा- चेन्नई एक्सप्रेस बधाई हो, क्या फाइनल था। गुजरात टाइटन्स बहुत बढ़िया।
वरलक्ष्मी सरथकुमार ने मनाया जीत का जश्न
साउथ एक्ट्रेस वरलक्ष्मी सरथकुमार लंबे समय से CSK की फैन रही हैं। यही वजह थी वो मैच का फाइनल देखने के लिए अहमदाबाद पहुंची थीं। CSK की जीत पर खुशी जाहिर करते हुए उन्होंने लिखा- ‘क्या फाइनल था। पूरी तरह इंतजार के लाएक। स्ट्रेस, पागलपन। एक खेल के लिए प्यार। एक टीम एक आदमी..एमएस धोनी। हमने कर दिखाया, हम चैम्पियन हैं। रविंद्र जडेजा- एक रॉकस्टार हैं। हमारी टीम का हर एक खिलाड़ी, हम सब।’
इन सेलेब्स से CSK की जीत पर जाहिर की खुशी
